
ΝΟΜΟΣ ΥΠ’ΑΡΙΘ. 3873 

Ενσωμάτωση στην ελληνική έννομη τάξη της Οδηγίας 
2006/46/ΕΚ του Ευρωπαϊκού Κοινοβουλίου και του 
Συμβουλίου σχετικά με τους ετήσιους και ενοποι¬ 
ημένους λογαριασμούς εταιρειών ορισμένων μορ¬ 
φών και της οδηγίας 2007/63/ΕΚ του Ευρωπαϊκού 
Κοινοβουλίου και του Συμβουλίου για την απαίτηση 
για τη σύνταξη έκθεσης από ανεξάρτητο εμπειρο¬ 
γνώμονα σε περίπτωση συγχώνευσης ή διάσπασης 
ανωνύμων εταιρειών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σκοπός του παρόντος νόμου είναι η ενσωμάτωση στο 
εθνικό δίκαιο: 

α) της Οδηγίας 2006/46/ΕΚ (ΕΕ Ε 224) του Ευρωπαϊ¬ 
κού Κοινοβουλίου και του Συμβουλίου της 14ης Ιουνίου 

2006, για την τροποποίηση της Οδηγίας 78/660/ΕΟΚ του 
Συμβουλίου σχετικά με τους ετήσιους λογαριασμούς 
εταιρειών ορισμένων μορφών, της Οδηγίας 83/349/ΕΟΚ 
του Συμβουλίου σχετικά με τους ενοποιημένους λογα¬ 
ριασμούς, της Οδηγίας 86/635/ΕΟΚ του Συμβουλίου για 
τους ετήσιους και ενοποιημένους λογαριασμούς των 
τραπεζών και λοιπών χρηματοπιστωτικών ιδρυμάτων 
και της Οδηγίας 91/674/ΕΟΚ του Συμβουλίου για τους 
ετήσιους και τους ενοποιημένους λογαριασμούς των 
ασφαλιστικών επιχειρήσεων, και 

β) της Οδηγίας 2007/63/ΕΚ (ΕΕ Ε 300) του Ευρωπαϊκού 
Κοινοβουλίου και του Συμβουλίου της 13ης Νοεμβρίου 

2007, για την τροποποίηση των Οδηγιών 78/855/ΕΟΚ και 
82/891/ΕΟΚ όσον αφορά την απαίτηση για τη σύνταξη 
έκθεσης από ανεξάρτητο εμπειρογνώμονα σε περίπτω¬ 
ση συγχώνευσης ή διάσπασης ανωνύμων εταιρειών. 

Άρθρο 2 

1. Μετά την περίπτωση ζ' της παραγράφου 1 του άρ¬ 
θρου 43α του κ.ν. 2190/1920 προστίθεται περίπτωση 
ζα' ως εξής: 

«ζα) Η φύση και ο επιχειρηματικός στόχος των διακα¬ 
νονισμών της εταιρείας που δεν περιλαμβάνονται στον 
ισολογισμό, καθώς και οι οικονομικές επιπτώσεις των 
διακανονισμών αυτών στην εταιρεία, υπό την προϋπό¬ 


θεση ότι οι κίνδυνοι ή τα οφέλη που προκύπτουν από 
αυτούς τους διακανονισμούς είναι ουσιώδεις και κατά 
το βαθμό που η δημοσιοποίηση αυτών των κινδύνων 
ή οφελών είναι απαραίτητη για την αξιολόγηση της 
οικονομικής θέσης της εταιρείας. 

Οι συναλλαγές που πραγματοποιεί η εταιρεία με τα 
συνδεόμενα μέρη, περιλαμβανομένου και του ποσού αυ¬ 
τών των συναλλαγών, της φύσης της σχέσης του συνδε¬ 
όμενου μέρους, καθώς και άλλων πληροφοριακών στοι¬ 
χείων για τις συναλλαγές, τα οποία είναι απαραίτητα 
για την κατανόηση της οικονομικής θέσης της εταιρείας, 
εφόσον οι συναλλαγές αυτές είναι ουσιώδεις και δεν 
έχουν πραγματοποιηθεί υπό τους συνήθεις όρους της 
αγοράς. Τα πληροφοριακά στοιχεία για τις μεμονωμένες 
συναλλαγές μπορούν να συναθροίζονται ανάλογα με τη 
φύση τους, εκτός εάν απαιτούνται χωριστά πληροφορι¬ 
ακά στοιχεία για την κατανόηση των επιπτώσεων των 
συναλλαγών του συνδεόμενου μέρους στην οικονομική 
θέση της εταιρείας. Ο όρος «συνδεόμενο μέρος» έχει 
την ίδια έννοια με αυτή που προσδιορίζεται στα Διε¬ 
θνή Λογιστικά Πρότυπα, τα οποία θεσπίσθηκαν με τον 
Κανονισμό (ΕΚ) 1606/2002.» 

2. Η περίπτωση δ' της παραγράφου 3 του άρθρου 43α 
του κ.ν. 2190/1920 αναριθμείται σε ε' και προστίθεται 
περίπτωση δ' ως εξής: 

«δ) Ανώνυμη εταιρεία, οι μετοχές ή άλλες κινητές αξίες 
της οποίας έχουν εισαχθεί προς διαπραγμάτευση σε 
οργανωμένη αγορά, κατά την έννοια της περίπτωσης 
10 του άρθρου 2 του ν. 3606/2007, (ΦΕΚ 195 Α') (ση¬ 
μείο 14 της παραγράφου 1 του άρθρου 4 της Οδηγίας 
2004/39/ΕΚ του Ευρωπαϊκού Κοινοβουλίου και του Συμ¬ 
βουλίου της 21ης Απριλίου 2004, ΕΕ Ε145 της 30.4.2010), 
συμπεριλαμβάνει στην ετήσια έκθεση διαχείρισής της 
και δήλωση εταιρικής διακυβέρνησης. 

Η δήλωση αυτή συμπεριλαμβάνεται ως ειδικό τμήμα 
της ετήσιας έκθεσης διαχείρισης και περιέχει τουλάχι¬ 
στον τα παρακάτω πληροφοριακά στοιχεία: 

αα) αναφορά στον κώδικα εταιρικής διακυβέρνησης 
στον οποίο υπάγεται η εταιρεία ή τον οποίο έχει απο¬ 
φασίσει αυτοβούλως να εφαρμόζει η εταιρεία, καθώς 
και τον τόπο στον οποίο είναι διαθέσιμο στο κοινό το 
σχετικό κείμενο, 

ββ) αναφορά στις πρακτικές εταιρικής διακυβέρνησης 
που εφαρμόζει η εταιρεία επιπλέον των προβλέψεων 

του νόμου, καθώς και παραπομπή στον τόπο όπου τις 
έχει δημοσιοποιήσει, 

γγ) περιγραφή των κύριων χαρακτηριστικών των συ¬ 
στημάτων εσωτερικού ελέγχου και διαχείρισης κινδύνων 
της εταιρείας σε σχέση με τη διαδικασία σύνταξης των 
χρηματοοικονομικών καταστάσεων, 

δδ) τα πληροφοριακά στοιχεία που απαιτούνται κατά 
το άρθρο 10 παράγραφος 1 στοιχεία γ), δ), στ), η) και θ) 
της οδηγίας 2004/25/ΕΚ του Ευρωπαϊκού Κοινοβουλίου 
και του Συμβουλίου, της 21ης Απριλίου 2004, σχετικά με 
τις δημόσιες προσφορές εξαγοράς, εφόσον η εταιρεία 
υπάγεται στην εν λόγω οδηγία. 

εε) πληροφοριακά στοιχεία για τον τρόπο λειτουργίας 
της γενικής συνέλευσης των μετόχων και τις βασικές 
εξουσίες της, καθώς και περιγραφή των δικαιωμάτων 
των μετόχων και του τρόπου άσκησής τους. 

στστ) τη σύνθεση και τον τρόπο λειτουργίας του 
διοικητικού συμβουλίου και τυχόν άλλων διοικητικών, 
διαχειριστικών ή εποπτικών οργάνων ή επιτροπών της 
εταιρείας. 

Αν η εταιρεία αποκλίνει από τον κώδικα εταιρικής 
διακυβέρνησης, στον οποίο υπάγεται ή τον οποίο εφαρ¬ 
μόζει, η δήλωση εταιρικής διακυβέρνησης περιλαμβάνει 
περιγραφή της απόκλισης με αναφορά στα σχετικά μέρη 
του κώδικα εταιρικής διακυβέρνησης και αιτιολόγηση 
της απόκλισης αυτής. Αν η εταιρία δεν εφαρμόζει ορι¬ 
σμένες διατάξεις του κώδικα εταιρικής διακυβέρνησης, 
στον οποίο υπάγεται ή τον οποίο εφαρμόζει, η δήλωση 
εταιρικής διακυβέρνησης περιλαμβάνει αναφορά της 
διάταξης που δεν εφαρμόζει και εξήγηση των λόγων 
της μη εφαρμογής.» 

3. Μετά την παράγραφο 3 του άρθρου 43α του κ.ν. 
2190/1920 προστίθεται παράγραφος 3α ως εξής: 

«3α. Αν το προσάρτημα και η ετήσια έκθεση διαχεί¬ 
ρισης του Διοικητικού Συμβουλίου δεν περιλαμβάνουν 
τις παραπάνω πληροφορίες επιβάλλονται στα μέλη του 
Διοικητικού Συμβουλίου οι ποινές του άρθρου 58α.» 

4. Η περίπτωση α' της παραγράφου 4 του άρθρου 43α 
του κ.ν. 2190/1920 αντικαθίσταται ως εξής: 

«α) Αν το προσάρτημα περιλαμβάνει τις πληροφορίες 
της παραπάνω παραγράφου 1 ή 2, καθώς και αν έχει 
συνταχθεί δήλωση εταιρικής διακυβέρνησης και παρέ¬ 
χονται τα πληροφοριακά στοιχεία που ορίζονται στην 
περίπτωση δ' της παραγράφου 3, και...». 

Άρθρο 3 

Μετά την παράγραφο 1 του άρθρου 22α του κ.ν. 
2190/1920 προστίθεται παράγραφος Ια ως εξής: 

«Ια. Τα μέλη του Διοικητικού Συμβουλίου κάθε εταιρεί¬ 
ας έχουν συλλογικά το καθήκον και την ευθύνη έναντι 
της εταιρείας να εξασφαλίσουν ότι οι ετήσιοι λογαρια¬ 
σμοί, η ετήσια έκθεση και, όταν προβλέπεται ξεχωριστά, 
η δήλωση εταιρικής διακυβέρνησης που προβλέπεται 
από την περίπτωση δ' της παραγράφου 3 του άρθρου 
43α του παρόντος νόμου συντάσσονται και δημοσιεύ¬ 
ονται σύμφωνα με τις διατάξεις του παρόντος νόμου 
και κατά περίπτωση σύμφωνα με τα διεθνή λογιστικά 
πρότυπα που έχουν θεσπισθεί με τον Κανονισμό (ΕΚ) 
1606/2002.» 

Αρθρο 4 

1. Στην παράγραφο 1 του άρθρου 107 του κ.ν. 2190/1920, 
μετά την περίπτωση ζ', προστίθενται περιπτώσεις ζα' 
και ζβ' ως εξής: 


«ζα) Η φύση και ο επιχειρηματικός στόχος κάθε δια¬ 
κανονισμού που δεν περιλαμβάνονται στον ενοποιημένο 
ισολογισμό, καθώς και οι οικονομικές επιπτώσεις του 
διακανονισμού αυτού, υπό την προϋπόθεση ότι οι κίν¬ 
δυνοι και τα οφέλη που προκύπτουν από τους εν λόγω 
διακανονισμούς είναι ουσιώδεις και κατά το βαθμό που 
η δημοσιοποίηση αυτών των κινδύνων ή οφελών είναι 
απαραίτητη για την αξιολόγηση της οικονομικής θέσης 
των εταιρειών που συμπεριλαμβάνονται στην ενοποίη¬ 
ση, εκλαμβανομένων ως σύνολο. 

ζβ) Οι πράξεις εξαιρουμένων των πράξεων εντός του 
ομίλου, που πραγματοποιούνται από τη μητρική εται¬ 
ρεία ή από κάθε άλλη θυγατρική εταιρεία που συμπε- 
ριλαμβάνεται στην ενοποίηση, με συνδεόμενα μέρη, 
συμπεριλαμβανομένων των ποσών αυτών των πράξεων, 
της φύσης της σχέσης του συνδεόμενου μέρους, καθώς 
και άλλων πληροφοριακών στοιχείων για τις πράξεις, τα 
οποία είναι απαραίτητα για την κατανόηση της οικο¬ 
νομικής θέσης των εταιρειών που συμπεριλαμβάνονται 
στην ενοποίηση και εκλαμβάνονται ως σύνολο, εφόσον 
οι πράξεις αυτές είναι ουσιώδεις και δεν έχουν πραγ¬ 
ματοποιηθεί υπό τους συνήθεις όρους της αγοράς. Τα 
πληροφοριακά στοιχεία για τις μεμονωμένες πράξεις 
μπορούν να συναθροίζονται ανάλογα με τη φύση τους, 
εκτός εάν απαιτούνται χωριστά πληροφοριακά στοιχεία 
για την κατανόηση των επιπτώσεων των συναλλαγών 
του συνδεόμενου μέρους στην οικονομική θέση των 
εταιρειών που συμπεριλαμβάνονται στην ενοποίηση και 
εκλαμβάνονται ως σύνολο.» 

2. Στην παράγραφο 3 του άρθρου 107 του κ.ν. 2190/1920 
προστίθεται περίπτωση στ' ως εξής: 

«στ) Την περιγραφή των κυρίων χαρακτηριστικών των 
συστημάτων εσωτερικού ελέγχου και διαχείρισης κινδύ¬ 
νων του ομίλου, σε σχέση με τη διαδικασία κατάρτισης 
των ενοποιημένων λογαριασμών, στις περιπτώσεις κατά 
τις οποίες μία εταιρεία έχει τις κινητές αξίες της ει¬ 
σηγμένες προς διαπραγμάτευση σε οργανωμένη αγορά, 
κατά την έννοια της περίπτωσης 10 του άρθρου 2 του 
ν. 3606/2007, (ΦΕΚ 195 Α') (σημείο 14 της παραγράφου 1 
του άρθρου 4 της Οδηγίας 2004/39/ΕΚ του Ευρωπαϊκού 
Κοινοβουλίου και του Συμβουλίου της 21ης Απριλίου 
2004, ΕΕ Ε 145 της 30.4.2004). Εφόσον η ενοποιημένη 
ετήσια έκθεση και η ετήσια έκθεση διαχείρισης παρου¬ 
σιάζονται ως ενιαίο έγγραφο, αυτά τα πληροφοριακά 
στοιχεία πρέπει να περιλαμβάνονται στο τμήμα της 
έκθεσης που περιέχει τη δήλωση εταιρικής διακυβέρ¬ 
νησης κατά τα προβλεπόμενα στην περίπτωση δ' της 
παραγράφου 3 του άρθρου 43α.» 

Άρθρο 5 

1. Οι περιπτώσεις α' και β' της παραγράφου 1 του άρ¬ 
θρου 110 του κ.ν. 2190/1920 αντικαθίστανται ως εξής: 

«α) στα πιστωτικά ιδρύματα και β) στα χρηματοδοτικά 
ιδρύματα, όπως η έννοιά τους καθορίζεται στις περι¬ 
πτώσεις 1 και 11 του άρθρου 2 του ν. 3601/2007 (ΦΕΚ 178 
Α') που έχουν τη μορφή της ανώνυμης εταιρείας και 
εδρεύουν στην Ελλάδα. Οι διατάξεις αυτές δεν εφαρ¬ 
μόζονται στην Τράπεζα της Ελλάδος και στο Ταμείο 
Παρακαταθηκών και Δανείων.» 

2. Η παράγραφος 1 του άρθρου 111 του κ.ν. 2190/1920 
αντικαθίσταται ως εξής: 

«1. Με την επιφύλαξη του άρθρου 110 για την κατάρτιση 
των ετήσιων οικονομικών καταστάσεων και της ετή¬ 
σιας έκθεσης διαχείρισης των πιστωτικών ιδρυμάτων, 

εφαρμόζονται οι διατάξεις των άρθρων 22α, 36, 37, 38, 
41, 42, των παραγράφων 1 έως 3 και 5 του άρθρου 42α, 
των παραγράφων 1, 2 και 4 έως 8 του άρθρου 42β, της 
παραγράφου 2 του άρθρου 42δ, των παραγράφων 1 
έως 5, 7 έως 14 και 15 περίπτωση β' του άρθρου 42ε, 
του άρθρου 43, των περιπτώσεων β', ιζ' και ιθ' της πα¬ 
ραγράφου 1 και των παραγράφων 3 και 4 του άρθρου 
43α, της παραγράφου 2 του άρθρου 43β και των άρθρων 
43γ, 44, 44α, 45, 46 και 46α, του παρόντος νόμου όπως 
ισχύουν, εφόσον στις διατάξεις των άρθρων 112 έως 143 
δεν ορίζεται διαφορετικά.» 

3. Η παράγραφος 2 του άρθρου 132 του κ.ν. 2190/1920 
αντικαθίσταται ως εξής: 

«2. Οι ασφαλιστικές επιχειρήσεις εφαρμόζουν τις δια¬ 
τάξεις του π.δ. 148/1984 «περί ορισμού του περιεχομένου 
και του χρόνου ενάρξεως της εφαρμογής του Κλαδικού 
Λογιστικού Σχεδίου (ΚΑΣ) για τις ασφαλιστικές επιχει¬ 
ρήσεις» (ΦΕΚ 47 Α'), όπως ισχύει, και αναλόγως, τις 
διατάξεις των παραγράφων 1 έως 3 και 5 του άρθρου 
42α, των άρθρων 42β, 42ε, 43, των παραγράφων 3 και 
4 του άρθρου 43α, και των παραγράφων 2 έως 6 του 
άρθρου 43β, όπως ισχύουν, εφόσον για τις ανώνυμες 
ασφαλιστικές επιχειρήσεις που εφαρμόζουν τα Διεθνή 
Λογιστικά Πρότυπα δεν ορίζεται διαφορετικά στα άρ¬ 
θρα 134 έως 143 του παρόντος νόμου.» 

Άρθρο 6 

1. Στο άρθρο 71 του κ.ν. 2190/1920 προστίθεται παρά¬ 
γραφος 4 ως εξής: 

«4. Δεν απαιτείται εξέταση του σχεδίου σύμβασης 
συγχώνευσης ούτε έκθεση εμπειρογνώμονα, εάν όλοι 
οι μέτοχοι και οι κάτοχοι άλλων τίτλων που παρέχουν 
δικαίωμα ψήφου σε καθεμία από τις εταιρείες που συμ¬ 
μετέχουν στη συγχώνευση έχουν συμφωνήσει.» 

2. Η περίπτωση ε' της παραγράφου 1 του άρθρου 73 
του κ.ν. 2190/1920 αντικαθίσταται ως εξής: 

«ε) κατά περίπτωση, της έκθεσης της Επιτροπής που 
προβλέπεται από την παράγραφο 1 του άρθρου 71». 


3. α. Στο πρώτο εδάφιο της παραγράφου 1 του άρ¬ 
θρου 84 του κ.ν. 2190/1920 οι λέξεις «εφαρμόζονται οι 
διατάξεις του άρθρου 71» αντικαθίστανται με τις λέξεις 
«εφαρμόζονται οι διατάξεις των παραγράφων 1 έως 3 
του άρθρου 71, όπως ισχύει». 

β. Η παράγραφος 5 του άρθρου 84 του κ.ν. 2190/1920 
αναριθμείται σε 6 και προστίθεται παράγραφος 5 ως 
εξής: 

«5. Δεν απαιτείται εξέταση του σχεδίου σύμβασης 
διάσπασης ούτε έκθεση εμπειρογνώμονα, εάν όλοι οι 
μέτοχοι και οι κάτοχοι άλλων τίτλων που παρέχουν 
δικαίωμα ψήφου σε καθεμία από τις εταιρείες που συμ¬ 
μετέχουν στη διάσπαση έχουν συμφωνήσει.» 

Άρθρο 7 

Οι διατάξεις του παρόντος νόμου ισχύουν από τη 
δημοσίευσή του στην Εφημερίδα της Κυβερνήσεως. 

Παραγγέλουμε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 3 Σεπτεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΟΙΚΟΝΟΜΙΚΩΝ ΚΑΙ ΝΑΥΤΙΛΙΑΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ ΛΟΥΚΙΑ-ΤΑΡΣΙΤΣΑ ΚΑΤΣΕΛΗ 

Θεωρήθηκε και τέθηκε η Μεγάλη Σφραγίδα του 
Κράτους 

Αθήνα, 3 Σεπτεμβρίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

2310423956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή σά-ΓΟίη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίηΙθΓΠθΙ: Γι 11:ρ://νννννν.βί.9 γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ.ςιι·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·θΐ.(]Γ - ί-ιπίΐΙ: ννσΙ)ίτΐ35ΐβΓ.£ί@6ί·οι 










